Document ID: 32002D0788

Απόφαση της Επιτροπής
της 10ης Οκτωβρίου 2002
για την τροποποίηση της οδηγίας 82/894/ΕΟΚ του Συμβουλίου σχετικά με την κοινοποίηση των ζωικών ασθενειών εντός της Κοινότητας
[κοινοποιηθείσα υπό τον αριθμό Ε(2002) 3670]
(Κείμενο που παρουσιάζει ενδιαφέρον για τον ΕΟΧ)
(2002/788/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 82/894/ΕΟΚ του Συμβουλίου, της 21ης Δεκεμβρίου 1982, σχετικά με την κοινοποίηση των ζωικών ασθενειών εντός της Κοινότητας(1), όπως τροποποιήθηκε με την απόφαση 2000/556/EΚ της Επιτροπής(2), και ιδίως το άρθρο 5 παράγραφος 2 πρώτη περίπτωση,
Εκτιμώντας τα ακόλουθα:
(1) Η μολυσματική αναιμία του σολομού και η ιογενής αιμορραγική σηψαιμία πρέπει να περιληφθούν στον κατάλογο των ασθενειών που πρέπει να κοινοποιούνται, έτσι ώστε να αναλαμβάνεται γρήγορη δράση σε κοινοτικό επίπεδο όταν διαπιστώνονται κρούσματα στις γεωργικές εκμεταλλεύσεις και στις περιοχές οι οποίες έχουν χαρακτηριστεί ως απαλλαγμένες από αυτές τις ασθένειες.
(2) Κατά συνέπεια θα πρέπει να τροποποιηθούν αναλόγως τα παραρτήματα της οδηγίας 82/894/ΕΟΚ.
(3) Τα μέτρα που προβλέπει η παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και II της οδηγίας 82/894/ΕΟΚ αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Οκτωβρίου 2002.

Labels: 12
0
6